### Как да свалим и почистим EGR?



Най - добре това да извърши специалист с подходящото оборудване и опит. Ако все пак решите сами да свалите клапана и да го почистите, то стъпките са следните:


* Паркирайте на равна повърхност. Поставете автомобила в режим паркиране и активирайте ръчната спирачка. Изгасете двигателя и свалете минусовата клема от акумулатора.
* Намерете къде се намира EGR клапана във вашия автомобил. Най - добре проверете в техническата документация на автомобила, където ще намерите информация за типа на клапана и разположението му.
* Някои клапани са труднодостъпни и пред тях могат да се намират маркучи или други части от двигателя.
* Свалете електрическите клеми, които се включени към клапана. Впръскайте WD40 или друг [спрей разтворител на ръжда](/Sprei-raztvoritel-na-rujda-s-dulboko-pronikvashto-deistvie-MOs2_pr54601.html "спрей разтворител на ръжда с дълбоко проникващо действие") на болтовете за по-лесното им развъртане. Обикновено болтовете са два или четири. Развъртете ги. Проверете за наличието на тръба от EGR към изпускателния колектор и ако има свалете я.
* Свалете EGR клапана с уплътнението. Проверете състоянието на уплътнението, но най-добре го сменете.
* Преди да пристъпите към почистването на клапана е добре да сложите [лични предпазни средства](/Lichni-predpazni-sredstva-Aksesoari_t883.html "лични предпазни средства аксесоари") като: киселиноустойчиви ръкавици, защитни очила и маска. Продуктите, отложени върху клапана са канцерогенни и не бива да се вдишват.
* Напръскайте с чистител за EGR (**EGR cleaner**) върху отлаганията. Като чистител може да използвате и препарат за почистване на карбуратори. Пазете от попадане на препарата върху електрическите компоненти и пластмасовите детайли.
* Използвайте твърда четка за почистване на нагара от повърхността на клапана и неговите отвори като внимавате да не повредите повърхностите. Повтаряте с мека четка и кърпа. При силно замърсяване повторете процеса отначало няколко пъти до почистване.
* Някои специалисти не препоръчват почистване с чистител и четка, а чрез почукване върху клапана с гумен чук, вследствие на което нагарът и саждите се отделят от клапана. Може би най - приемливо е първо с леко почукване да се отстранят налепите и след това да се приложи чистител за останалите отлагания.
* Ако нагарът се отделя трудно, то накиснете клапана в чистителя за няколко минути като пазите електрическата част и пластмасовите детайли.


Когато свалите EGR клапана и той е много замърсен по-добре е да го смените. Освен това проверете и тръбопроводите за отлагания.


